1S8 a' magyar tud. társaság' értekezései. 



szag' jeles fő emberei minden igazaiknak, méltóságaiknak, és ünnepélyes 

 szabadságaik* előjogainak részeseikké teszi, és a' király' titkos tanácsá- 

 ban nekiek közöttük helyet enged. 



i) Ugyanannak az esztergomi érsek' részére költ 1263-ki levele =), 

 mellyben annak , és egyházának több privilégiumaiban elszórva találtató 

 külön jogait egybeszedve elősorolja, és hitvesének, Mária királynénak , 

 's minden főpapjainak és báróinak egyetértésével megerősíti, jelesen 

 hogy egyházának népeit az érsek' nádorán, udvari biráján, Judex Cu- 

 riae, és uradalmi grófján, Comes terrestris, kívül senki más nem ítél- 

 heti; — hogy a' bányabérek, urburae, királyi jövedelmek, kamarai ha- 

 szonbérek , 's az oláhoktól járó nagy és apró marhák' tizede egész or- 

 szágszerte az esztergomi érseket illeti ; — hogy az ország' nemesei bir- 

 tokaikat szabadon , 's a' nélkül hogy a' királytól arra további engedel- 

 met kérniük szükség lenne, akár élők közt, akár haláluk' esetére az 

 esztergomi egyháznak ajándékozhatják, 's magokat annak nemes jobbá- 

 g.vai közé átlielyezhetik ; — hogy az esztergomi egyház' jószágaiban ta- 

 lálandó arany, ezüst, 's másféle ásványok egész bányahérökkel együtt 

 az egyházat illetik; — hogy népein a' király semmiféle adót vagy gyiíjte- 

 léket nem szedhet ; — hogy ha az esztergomi egyház' nemesei az ország' 

 birája vagy nádora által (kik egyébiránt azokat az érsek' nádorának, 

 ha kívánná, kiadni is kötelesek) tolvajság vagy rablás miatt törvény' 

 rendé szerint kivégeztetnének, birtokaik ne az itélő ország' birájára 

 vagy nádorára, hanem az esztergomi szentegyházra szálljanak. 



Az érseknek főveszteségre itélt nemesei' jószágaik iránti ezen jo- 

 gát, valamint az érsek' nádorának az érsek' nemesei és más népei, 's az 

 érsekség' határai közt befogott egyéb tolvajok és rablók feletti itélő ha- 

 talmát kifejezi V. Istvánnak az esztergomi egyház' részére költ 1272-ki 

 levele is '') , sőt még azt is nyilván hozzáadja , hogy az érsek' nádora az 

 egyház' nemeseit, és másféle embereit, ha az egyházat oda hagynák, 

 akárhol elfoghassa, és visszavihesse. Az esztergomi érsekségnek azon 

 jogát pedig, mellynél fogva a' magonszakadó nemesek birtokaikat ki- 



^) Fejér, Oklgy. IV. köt. III. dar, 133, lap. — »•) Fejér, Oklgy. V. köt. I. dar. 

 226. lap. 



